# 1

Játék indítása és játszása.
Milo Casagrande
milo@ubuntu.com

Creative Commons Share Alike 3.0

# Játék folyamata

# Új játék indítása

Új játék indításához tegye a következők egyikét:

Válassza a Játék Új játék menüpontot, és válassza ki a kívánt játék típusát.

Kattintson az eszköztár egyik gombjára.

Az eszköztár gombjai a következőket jelentik:

## Mindegyik

Új játék az összes elérhető játéktípussal.

Minden játék gomb

## Logika

Új játék csak a logikai játékokkal.

Logikai játékok gomb

## Számolás

Új játék csak a számolási játékokkal.

Számolási játékok gomb

## Memória

Új játék csak a memóriajátékokkal.

Memóriajátékok gomb

## Verbális

Új játék csak a verbális analógia játékokkal.

Verbális játékok gomb

Ezek a leírások érvényesek a Játék menüből kiválasztható játéktípusokra is.

# A játék folyamata

Játék közben mindig körültekintően olvassa el az utasításokat!

A játék a feladvány megjelenítésével kezdődik, majd a válasz bekérésével folytatódik. Az ablak alján található a vezérlőelemek csoportja, amelyekkel a játékot kezelheti.

Ha úgy érzi, tudja a választ a feladatra, írja be azt a Válasz mezőbe, és nyomja meg az OK gombot.

A következő feladatra lépéshez használja a Következő gombot.

Ha a Következő gombot a játék befejeződése előtt, vagy válasz megadása nélkül nyomja meg, a játék akkor is be lesz számítva az eredményeibe.